CELEX: 32009R0824
Language: hr
Date: 2009-09-09 00:00:00
Title: Uredba Komisije (EZ) br. 824/2009 od 9. rujna 2009. o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnog računovodstvenog standarda (MRS) 39 i međunarodnog standarda financijskog izvještavanja (MSFI) 7  Tekst značajan za EGP

13/Sv. 064
            
            
               HR
            
            
               Službeni list Europske unije
            
            
               176
            
         32009R0824
   
               L 239/48
            
            
               SLUŽBENI LIST EUROPSKE UNIJE
            
            
               09.09.2009.
            
         
      UREDBA KOMISIJE (EZ) br. 824/2009
   od 9. rujna 2009.
   o izmjeni Uredbe (EZ) br. 1126/2008 o usvajanju određenih međunarodnih računovodstvenih standarda u skladu s Uredbom (EZ) br. 1606/2002 Europskog parlamenta i Vijeća u pogledu međunarodnog računovodstvenog standarda (MRS) 39 i međunarodnog standarda financijskog izvještavanja (MSFI) 7
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1606/2002 Europskog parlamenta i Vijeća od 19. srpnja 2002. o primjeni međunarodnih računovodstvenih standarda (1), a posebno njezin članak 3. stavak 1.,
   budući da:
   
               (1)
            
            
               Uredbom Komisije (EZ) br. 1126/2008 (2) usvojeni su određeni međunarodni standardi i tumačenja koji su postojali 15. listopada 2008.
            
         
               (2)
            
            
               Dana 27. studenoga 2008. Odbor za međunarodne računovodstvene standarde (IASB) objavio je izmjene međunarodnog računovodstvenog standarda 39 i međunarodnog standarda financijskog izvještavanja 7 (Reklasifikacija financijske imovine – dan stupanja na snagu i prijelazne odredbe), dalje u tekstu: „izmjene MRS-a 39 i MSFI-ja 7”. Izmjene MRS-a 39 i MSFI-ja 7 pružaju pojašnjenja vezano uz odredbe o datumu stupanja na snagu i prijelazne odredbe koje su donesene izmjenama spomenutih standarda koje je objavio IASB 13. listopada 2008.
            
         
               (3)
            
            
               Savjetovanje sa Skupinom tehničkih stručnjaka (STS) Europske savjetodavne skupine za financijsko izvještavanje (EFRAG) potvrdilo je da izmjene MRS-a 39 i MSFI-ja 7 zadovoljavaju tehničke kriterije za usvajanje iz članka 3. stavka 2. Uredbe (EZ) br. 1606/2002. U skladu s Odlukom Komisije 2006/505/EZ od 14. srpnja 2006. o osnivanju Skupine za provjeru preporuka o standardima koja Komisiju savjetuje o objektivnosti i neutralnosti mišljenja Europske savjetodavne skupine za financijsko izvještavanje (EFRAG) (3), Skupina za provjeru preporuka o standardima razmotrila je mišljenje EFRAG-a o prihvaćanju i obavijestila Komisiju da je mišljenje uravnoteženo i objektivno.
            
         
               (4)
            
            
               Uredbu (EZ) br. 1126/2008 trebalo bi stoga na odgovarajući način izmijeniti.
            
         
               (5)
            
            
               Budući da ne postoji obveza retroaktivne primjene ove Uredbe, financijske izvještaje koji su već izrađeni i dostavljeni na temelju Uredbe Komisije (EZ) br. 1004/2008 (4) nije potrebno retroaktivno mijenjati.
            
         
               (6)
            
            
               Mjere predviđene ovom Uredbom u skladu su s mišljenjem Odbora za računovodstvenu regulativu,
            
         DONIJELA JE OVU UREDBU:
   Članak 1.
   Međunarodni računovodstveni standard (MRS) 39 – Financijski instrumenti: priznavanje i mjerenje i međunarodni standard financijskog izvještavanja (MSFI) 7 – Financijski instrumenti: objavljivanje iz Priloga Uredbi (EZ) br. 1126/2008 mijenjaju se u skladu s Prilogom ovoj Uredbi.
   Članak 2.
   Poduzeća koja su već dostavila svoje financijske izvještaje u skladu s Uredbom (EZ) br. 1004/2008 ne moraju ih ponovno dostavljati.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. rujna 2009.
      
         
            Za Komisiju
         
         Charlie McCREEVY
         
         
            Član Komisije
         
      
   
   
      (1)  SL L 243, 11.9.2002., str. 1.
   
      (2)  SL L 320, 29.11.2008., str. 1.
   
      (3)  SL L 199, 21.7.2006., str. 33.
   
      (4)  SL L 275, 16.10.2008., str. 37.
   PRILOG
   
      MEĐUNARODNI RAČUNOVODSTVENI STANDARDI
   
   
               MRS 39 i MSFI 7
            
            
               Reklasifikacija financijske imovine – dan stupanja na snagu i prijelazne odredbe (izmjene MRS-a 39 – Financijski instrumenti: priznavanje i mjerenje i MSFI-ja 7 – Financijski instrumenti: objavljivanje)
            
         
      Umnožavanje je dopušteno unutar Europskoga gospodarskog prostora. Sva postojeća prava pridržana su izvan EGP-a, s iznimkom prava na umnožavanje za osobne potrebe ili drugih primjerenih korištenja. Daljnje informacije mogu se dobiti od Odbora za međunarodne računovodstvene standarde na stranici www.iasb.org.
   
   
      
         Reklasifikacija financijske imovine – dan stupanja na snagu i prijelazne odredbe (izmjene MRS-a 39 – Financijski instrumenti: priznavanje i mjerenje i MSFI-ja 7 – Financijski instrumenti: objavljivanje)
      
   
   
      Izmjene MRS-a 39
   
   Briše se stavak 103G. i dodaju se stavci 103H. i 103I.
   DATUM STUPANJA NA SNAGU I PRIJELAZNE ODREDBE
   
               103H.
            
            
               
                  Odredbama o reklasifikaciji financijske imovine (izmjene MRS-a 39 i MSFI-ja 7), koje su objavljene u listopadu 2008., izmijenjeni su stavci 50. i UP8. te dodani stavci 50B. – 50F. Subjekti primjenjuju ove izmjene počevši od 1. srpnja 2008. Subjekti ne reklasificiraju financijsku imovinu u skladu sa stavcima 50B., 50D. ili 50E. prije 1. srpnja 2008. Svaka reklasifikacija financijske imovine koja je izvršena 1. studenoga 2008. ili nakon tog datuma na snazi je isključivo od datuma reklasifikacije. Reklasifikacija financijske imovine u skladu sa stavcima 50B., 50D. ili 50E. ne primjenjuje se retrospektivno prije 1. srpnja 2008.
            
         
               103I.
            
            
               
                  Odredbama o reklasifikaciji financijske imovine – dan stupanja na snagu i prijelazne odredbe (izmjene MRS-a 39 i MSFI-ja 7), koje su objavljene u listopadu 2008., izmijenjen je stavak 103H. Subjekti primjenjuju navedenu izmjenu počevši od 1. srpnja 2008.
            
         
      Izmjene MSFI-ja 7
   
   Mijenja se stavak 44E. i dodaje se stavak 44F.
   DATUM STUPANJA NA SNAGU I PRIJELAZNE ODREDBE
   
               44E.
            
            
               
                  Odredbama o reklasifikaciji financijske imovine (izmjene MRS-a 39 i MSFI-ja 7), koje su objavljene u listopadu 2008., izmijenjen je stavak 12. te dodan stavak 12A. Subjekti primjenjuju navedene izmjene počevši od 1. srpnja 2008.
            
         
               44F.
            
            
               
                  Odredbama o reklasifikaciji financijske imovine – dan stupanja na snagu i prijelazne odredbe (izmjene MRS-a 39 i MSFI-ja 7), koje su objavljene u listopadu 2008., izmijenjen je stavak 44E. Subjekti primjenjuju navedenu izmjenu počevši od 1. srpnja 2008.